
_START_ARTICLE_
Offa's Dyke
_START_PARAGRAPH_
Offa's Dyke (walisisk: Clawdd Offa), en op til 6 meter høj og 20 meter bred, lineær vold, der blev bygget i det 8. århundrede._NEWLINE_Volden fungerede mere som grænsemarkering end som forsvarsværk, og var beliggende mellem daværende Wales og kongeriget Mercia (England)._NEWLINE_Det er generelt accepteret at påbegyndelsen af jordvolden må tillægges kongen Offa af Mercia._NEWLINE_Volden startede mod nord ved det nuværende Prestatyn ved Clwyd-kysten og løber sydover til Chepstow ved Sedbury-klinterne i Gwent en afstand på ca. 177 miles, 285 km._NEWLINE_Der findes i dag stadig rester af jordvolden. Et af de bedst bevarede områder ligger ca. 2 km øst for byen Montgomery._NEWLINE_En fjernvandrevej blev anlagt på og langs med Offa’s Dyke i 1971.